Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: 2.3.1. Palackot csak a 3/1998. (I. 12.) IKIM rendelet
Paragraph Index: 70

2.3.1. Palackot csak a 3/1998. (I. 12.) IKIM rendelet szerinti hatósági bizonyítvánnyal rendelkező gazdálkodó szervezet hegeszthet. Palackok hegesztését csak az MSZ EN 287 szerint érvényes, a Felügyelet által előírt többletkövetelménynek megfelelő minősítéssel rendelkező hegesztő végezheti. 2.3.2. A további előírásokat a vonatkozó fejezetek, illetőleg a vonatkozó szabványok tartalmazzák. 2.4 Hőkezelési előírások Minden palackot hőkezelni kell. A hőkezelés módja az anyag minőségétől és a megmunkálási technológiától függ. A hegesztési varratokat helyileg hőkezelni nem szabad. A hőkezelési hőmérsékleteket és időtartamokat műszerrel mérni és regisztrálni kell, a diagramokat bizonylatként kell kezelni. A hőkezelésről naplót kell vezetni, amelyben fel * MSZ 13822 és MSZ 13833 1998/106. szám kell tüntetni az adagszámot és a kihozatali darabszámot. A hőkezelési naplót, valamint a diagramokat a Felügyelet képviselőjének a gyártóművi felügyeleti ellenőrzésnél be kell mutatni. A hőkezelést követően a palackon hegesztéssel javítást végezni nem szabad. A hőkezelést igazoló megjelölést láthatóan, a méretezésnél alkalmazott folyáshatár érték után kell beütni a palackba. A hőkezelés megjelölése: — N normalizálás, — T nemesítés, — S feszültségcsökkentés.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes